

**H O T Ă R Â R E**

**privind aprobarea măsurilor necesare pentru vânzarea unor cabinete medicale**

**din imobilul situat în Municipiul Cluj-Napoca, str. Băița nr. 9**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 90 din 16.05.2025 privind aprobarea măsurilor necesare pentru vânzarea unor cabinete medicale din imobilul situat în Municipiul Cluj-Napoca, str. Băița nr. 9,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20611/13.05.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20612/13.05.2025 şi Avizul cu nr. 20611 din 20.05.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

Ținând cont de Hotărârea Consiliului Județean Cluj nr. 71/2022 privind însușirea Inventarului bunurilor imobile care alcătuiesc domeniul privat al județului Cluj;

În conformitate cu dispozițiile:

* art. 108, art. 173 alin. (1) lit. c) și alin. (4) lit. b), art. 355 și ale art. 363 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 555 și ale art. 556 din Legea privind Codul civil nr. 287/2009, republicată, cu modificările şi completările ulterioare;
* art. 3 și ale art. 4 din Ordonanța de urgență a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă Lista spațiilor cu destinația de cabinete medicale, precum și a spațiilor în care se desfășoară activități conexe actului medical din imobilul situat în Municipiul Cluj-Napoca, str. Băița nr. 9,care vor fi scoase la vânzare conform prevederilor Ordonanței de urgență a Guvernului nr. 68/2008 cuprinsă în **anexa nr. 1** care face parte integrantă din prezenta hotărâre.

**(2)** Vânzarea spațiilor menționate la alin. (1) se va face cu respectarea măsurilor și a Metodologiei pentru punerea în aplicare a prevederilor O.U.G. nr. 68/2008 privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările şi completările ulterioare, aprobate prin Hotărârea Consiliului Județean Cluj nr. 246/2013, modificată și completată prin Hotărârile Consiliului Județean Cluj nr. 420/2013, nr. 282/2014, nr. 94/2016, nr. 52/2017 și nr. 65/2022.

**Art. 2. (1**) Se însușesc Rapoartele de evaluare ale apartamentelor nr. 1, 2, 3, 4, 5, 6, 7, 8, 9, 10, 13, 14 și 15 din imobilul situat în Municipiul Cluj-Napoca, str. Băița nr. 9 cuprinse în **anexele nr. 2 – 14** care fac parte integrantă din prezenta hotărâre.

**(2)** Preţul de vânzare al fiecărui spaţiu medical şi al terenului aferent se stabileşte, în urma unei negocieri directe între cumpărător şi comisie sau în urma desfășurării procedurii de licitație publică cu strigare şi nu poate fi mai mic decât preţul de vânzare din raportul de evaluare.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 4.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 91 din 27 mai 2025**

Prezenta hotărâre a fost adoptată cu 33 voturi “pentru” și 3 ”abțineri”, fiind astfel respectate prevederile legale privind majoritatea de voturi necesară.